Oficialusis leidinys L 202 , 30/07/1997 p. 0012 - 0017



Komisijos Reglamentas (EB) Nr. 1488/97 1997 m. liepos 29 d. iš dalies keičiantis Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] su paskutiniais pakeitimais, padarytais Komisijos reglamentu (EB) Nr. 418/96 [2], ypač į jo 13 straipsnį, kadangi pagal Reglamento (EEB) Nr. 2092/91 7 straipsnio 1a dalį, to reglamento 7 straipsnio 1 dalyje numatytos sąlygos netaikomos produktams, kurie buvo plačiai vartojami iki šio reglamento priėmimo pagal Bendrijoje galiojančius ekologinio ūkininkavimo praktikos kodeksus; kadangi kelios valstybės narės perdavė Komisijai atitinkamą informaciją apie produktus, kurie jų teritorijoje buvo plačiai vartojami ekologiniame ūkininkavime iki 1991 m. birželio 24 d., ir nėra įtraukti į Reglamento (EEB) Nr. 2092/91 II priedą; kadangi jos taip pat nurodė, kad šiuos produktus vis dar leidžiama bendrai naudoti atitinkamos valstybės narės žemės ūkyje; kadangi išnagrinėjus valstybių narių prašymus, manoma esant tikslinga šiame etape įtraukti produktą "moliai" kaip papildomą dirvos kondicionavimo priemonę ir tokius produktus kaip augalų apsaugos produktus: azadirachtiną, bičių vašką, tam tikrus vario mišinius, metileną, želatiną, kalio alūną, kalkių sierą, lecitiną, Nicotiana tabacum ekstraktą, mikroorganizmų preparatus, mineralines alyvas, kalio permanganatą ir kvarcinį smėlį; kadangi tokiomis sąlygomis taip pat turėtų būti įtraukti tam tikri produktai (kompostuotos buitinės atliekos, pramoninės kalkės gautos perdirbant cukrų), tradiciškai naudojami naujose valstybėse narėse (Austrijoje, Suomijoje, Švedijoje); kadangi, be to, kai kurios valstybės narės paprašė, kad tam tikros kitos trąšos, augalų apsaugos produktai ir kiti žemės ūkyje naudojami produktai būtų įtraukti į Reglamento (EEB) Nr. 2092/91 II priedą, kad būtų leista šiuos produktus naudoti ekologiškai ūkininkaujant; kadangi išnagrinėjus šiuos prašymus, buvo nustatyta, kad to reglamento 7 straipsnio 1 dalies reikalavimus atitinka diamofosas ir tam tikri piretroidai, nes šie produktai yra leistini naudoti tik spąstuose, o hidrolizuoti baltymai – spąstuose arba leistinoms reikmėms sykiu su kitais Reglamento (EEB) Nr. 2092/91 II priedo B dalyje nurodytais augalų apsaugos produktais; kadangi kompostuotos buitinės atliekos, pramoninės kalkės gautos perdirbant cukrų, Nicotiana tabacum ekstraktas, vario mišiniai, mineralinės alyvos, metaldehido spąstai ir piretroidiniai spąstai turėtų būti įtraukiami ne ilgesniam kaip penkerių metų laikotarpiui, kol bus gauti kito tyrimo rezultatai, siekiant toliau tikslinti reikalavimus ar galbūt pakeisti šiuos produktus kitais; kadangi tas pakartotinis tyrimas turėtų būti pradėtas kuo greičiau remiantis tolimesne informacija, kurią turi pateikti valstybės narės, suinteresuotos toliau naudoti šiuos produktus; kadangi tam tikroms trąšoms ir visiems augalų apsaugos produktams turi būti nustatytos apriboto naudojimo sąlygos ir (arba) sudėties reikalavimai; kadangi visų pirma vario mišiniams ir Nicotiana tabacum ekstraktui tikslinga kuo greičiau ir ne vėliau kaip iki 1999 m. birželio 30 d. ištirti, ar toliau riboti jų naudojimą tam tikriems pasėliams ir kenkėjams; kadangi pasirodė, kad tam tikri Reglamento (EEB) Nr. 2092/91 II priedo B dalyje nurodyti augalų apsaugos produktai nenaudojami ir todėl gali būti išbraukiami iš to priedo; kadangi kai kurios valstybės narės prašė įtraukti tam tikrus produktus į Reglamento (EEB) Nr. 2092/91 VI priedą, ir sugriežtinti į tą priedą jau įtrauktų ne žemės ūkio kilmės tam tikrų produktų naudojimo sąlygas; kadangi ištyrus paaiškėjo, kad šie prašymai atitinka reikalavimus, nustatytus Reglamento (EEB) Nr. 2092/91 5 straipsnio 4 dalyje ir Komisijos reglamento (EEB) Nr. 207/93 [3], su pakeitimais, padarytais Reglamentu (EB) Nr. 345/97 [4], 2 straipsnyje; kadangi turėtų būti nustatytas papildomas laikotarpis, per kurį būtų galima sunaudoti produktų, kurie buvo išbraukti ar leisti naudoti su apribojimais, atsargas; kadangi dėl to Reglamentas (EEB) Nr. 2092/91 turėtų būti atitinkamai iš dalies pakeistas; kadangi šiame reglamente numatytos priemonės atitinka Reglamento (EEB) Nr. 2092/91 14 straipsnyje nurodyto Komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2092/91 II ir VI priedai iš dalies keičiami pagal šio reglamento priedą. 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Reglamento (EEB) Nr. 2092/91 II priedo B dalyje ir VI priedo B ir C dalyse nurodytus produktus iki šio reglamento įsigaliojimo dienos galima ir toliau naudoti pagal anksčiau taikytas sąlygas, kol bus sunaudotos visos jų atsargos, bet ne vėliau kaip iki 1998 m. kovo 31 d. Reglamento (EEB) Nr. 2092/91 II ir VI prieduose nurodytus produktus, kuriems taikomos griežtesnės sąlygos nei taikytosios iki šio reglamento įsigaliojimo dienos, galima ir toliau naudoti pagal anksčiau taikytas sąlygas, kol bus sunaudotos visos jų atsargos, bet ne vėliau kaip iki 1998 m. kovo 31 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1997 m. liepos 29 d. Komisijos vardu Franz Fischler Komisijos narys [1] OL L 198, 1991 7 22, p. 1. [2] OL L 59, 1996 3 8, p. 10. [3] OL L 25, 1993 2 2, p. 5. [4] OL L 58, 1997 2 27, p. 38. -------------------------------------------------- PRIEDAS 1. Reglamento (EEB) Nr. 2092/91 II priedo A dalis iš dalies keičiama taip:a)pavadinimas keičiamas taip: "Trąšos ir dirvos gerinimo priemonės" ;b)po pavadinimu,į priedo antraštę įterpiama: "Bendrosios sąlygos visiems produktams: - naudojama pagal I priedo nuostatas, - naudojama tik pagal trąšas reglamentuojančių kiekvienos valstybės narės teisės aktų nuostatas;" c)po "skystas gyvūnų mėšlas" įterpiamasšis produktas: "Pavadinimas | Apibūdinimas; sudėties reikalavimai; naudojimo sąlygos | — Kompostuotos buitinės atliekos | Produktas, išgautas iš pirminių atskirtų buitinių atliekų; | tik augalinės ir gyvūninės kilmės buitinės atliekos; | gaminamos valstybės narės patvirtintoje uždaroje ir stebimoje surinkimo sistemoje; | didžiausia sausosios medžiagos koncentracija mg/kg: kadmio: 0,7; vario: 70; nikelio: 25; švino: 45; cinko: 200; gyvsidabrio: 0,4; chromo (bendrai): 70; chromo (VI): 0; | tik laikotarpiu, kuris baigiasi 2002 m. kovo 31 d.; | poreikį pripažino kontrolės įstaiga arba institucija. | "Pavadinimas | Apibūdinimas; sudėties reikalavimai; naudojimo sąlygos | Moliai (pvz., perlitas, vermikulitas ir t. t.)" | | e)po skiltyje "Apibūdinimas; sudėties reikalavimai; naudojimo sąlygos" paminėtų produktų pridedama: "Pavadinimas | Apibūdinimas; sudėties reikalavimai; naudojimo sąlygos | Kailis | didžiausia chromo (VI) sausosios medžiagos koncentracija mg/kg: 0. | "Pavadinimas | Apibūdinimas; sudėties reikalavimai; naudojimo sąlygos | Jūros dumbliai ir jūros dumblių produktai | Jeigu tiesiogiai gauti šiais būdais: i)fizinių procesų metu, įskaitant dehidraciją, užšaldymą ir malimą;ii)ekstrahuojant vandeniu arba vandeniniu tirpalu ir (arba) šarminiu tirpalu;iii)fermentuojant;poreikį pripažino kontrolės įstaiga arba institucija." | g)po "kalcio sulfatas (gipsas)" pridedamišie produktai: "Pavadinimas | Apibūdinimas; sudėties reikalavimai; naudojimo sąlygos | Pramoninės kalkės, gautos gaminant cukrų | Poreikį pripažino kontrolės įstaiga arba institucija; | tik iki 2002 m. kovo 31 d." | 2. Reglamento (EEB) Nr. 2092/91 II priedo B dalis pakeičiama taip: "B. AUGALŲ APSAUGOS PRODUKTAI Bendrosios taisyklės, taikomos produktams, sudarytiems ar turintiems šių aktyviųjų medžiagų: - naudojama pagal I priedo nuostatas, - naudojama tik pagal konkrečias augalų apsaugos produktus reglamentuojančių kiekvienos valstybės narės, kurioje produktas naudojamas, teisės aktų nuostatas (kur taikytina [3]). I. Augalinės ar gyvūninės kilmės medžiagos Pavadinimas | Apibūdinimas; sudėties reikalavimai; naudojimo sąlygos | Azadirachtinas ekstrahuotas iš Azadirachta indica (Neem medis) | Insekticidas; | naudojamas tik sėkliniams motininiams augalams, skirtiems sėklas auginti, ir pirminiams augalams, skirtiems kitas vegetatyvines dauginimosi medžiagas auginti, taip pat dekoratyviniams augalams | Bičių vaškas | Genėti naudojama medžiaga | Želatina | Insekticidas | Hidrolizuoti baltymai | Atraktantas; | tik patvirtintam naudojimui kartu su kitais II priedo B dalyje išvardytais atitinkamais produktais | Lecitinas | Fungicidas | Nicotiana tabacum ekstraktas (vandeninis tirpalas) | Insekticidas; | tik amarams naikinti ant subtropinių vaismedžių (pvz.: apelsinmedžių, citrinmedžių) ir tropinių kultūrų (pvz.: bananų); naudojamas tik vegetacijos laikotarpio pradžioje; | poreikį pripažino kontrolės įstaiga arba institucija; | tik iki 2002 m. kovo 31 d. | Augaliniai aliejai (pvz.: mėtų aliejus, pušų aliejus, kmynų aliejus) | Insekticidas, akaricidas, fungicidas ir ūglius slopinanti medžiaga | Piretrinai, ekstrahuoti iš Chrysanthemum cinerariaefolium | Insekticidas | Kasija, ekstrahuota iš Quassia amara | Insekticidas, repelentas | Rotenonas, ekstrahuotas iš Derris spp. ir Lonchocarpus spp. ir Terphrosia spp. | Insekticidas; | poreikį pripažino kontrolės įstaiga arba institucija. | Pavadinimas | Apibūdinimas; sudėties reikalavimai; naudojimo sąlygos | Mikroorganizmai (bakterijos, virusai ir grybai), pvz.: Bacillus thuringensis, Granulosis virus ir t. t. | Tik genetiškai nemodifikuoti produktai, kaip tai apibrėžta Direktyvoje 90/220/EEB. | Pavadinimas | Apibūdinimas; sudėties reikalavimai; naudojimo sąlygos | Diamofosas | Atraktantas; | tik spąstuose | Metaldehidas | Moliuskicidas; | tiktai spąstuose, kuriuose yra repelentas aukštesniosioms gyvūnų rūšims; | tik iki 2002 m. kovo 31 d. | Feromonas | Insekticidas, atraktantas; | spąstuose ir gaudymo įtaisuose | Piretroidai (tik deltametrinas arba lambdacihalotrinas) | Insekticidas; | tik spąstuose su tam tikrais atraktantais; | tik Batrocera oleae ir Ceratitis capitata wied naikinti; | poreikį pripažino kontrolės įstaiga arba institucija; | tik iki 2002 m. kovo 31 d. | IV. Kitos medžiagos, tradiciškai naudojamos ekologiškai ūkininkaujant Pavadinimas | Apibūdinimas; sudėties reikalavimai; naudojimo sąlygos | Varis, turintis vario hidroksido, vario oksichlorido, (tribazio) vario sulfato ir vario oksido pavidalą | Fungicidas; | tik iki 2002 m. kovo 31 d.; | poreikį pripažino kontrolės įstaiga arba institucija | Etilenas | Nokina bananus | Riebiųjų rūgščių kalio druska (skystas muilas) | Insekticidas | Kalio alūnas (kalinitas) | Stabdo bananų nokimą | Kalcio siera (kalcio polisulfidas) | Fungicidas, insekticidas, akaricidas; | vaismedžiams, alyvmedžiams ir vynmedžiams apdoroti tik žiemą | Parafino alyva | Insekticidas, akaricidas | Mineralinės alyvos | Insekticidas, fungicidas; | tik vaismedžiams, vynmedžiams, alyvmedžiams ir tropinėms žemės ūkio kultūroms (pvz., bananams); | tik iki 2002 m. kovo 31 d.; | poreikį pripažino kontrolės įstaiga arba institucija | Kalio permanganatas | Fungicidas, baktericidas; | tik vaismedžiams, alyvmedžiams ir vynmedžiams | Kvarcinis smėlis | Repelentas | Siera | Fungicidas, akaricidas, repelentas." | "Pavadinimas | Specialiosios sąlygos | Citrinų rūgštis | Aliejaus gamyba ir krakmolo hidrolizė." | c) C skirsnyje iš C.2.3 poskirsnio išbraukiamas šis produktas:"Citrinos sultys". [3] Kai kuriose valstybėse narėse (*) ženklu pažymėti produktai nelaikomi augalų apsaugos produktais ir jiems netaikomos teisės aktų dėl augalų apsaugos produktų nuostatos. --------------------------------------------------